- ko'rsatadigan muhim voqea va harakatlar, shuningdek ushbu Shartnoma to'g'risidagi ma'lumotlarni o'z ichiga olgan va tomonlar o'z maxfiyligini himoya qilish choralarini ko'radigan ma'lumotlarni (Tijorat siri, Bank siri, Shaxsga doir va tegishli boshqa ma'lumotlar) ifodalaydi.
- 8.2. Tijorat siri tushunchasi O'zbekiston Respublikasining 2014-yil 11-sentabrdagi O'RQ-374-son bilan tasdiqlangan 'Tijorat siri to'g'risida'gi, Bank siri tushunchasi O'zbekiston Respublikasining 2003 - yil 30-avgustdagi 530-II- son bilan tasdiqlangan 'Bank siri to'g'risida'gi, Shaxsga doir ma'lumot tushunchasi O'zbekiston Respublikasining 2019-yil 2-iyuldagi O'RQ-547-son bilan tasdiqlangan 'Shaxsga doir ma'lumot to'g'risida'gi qonunlari asosida aniqlanadi.
- 8.3. 'Uchinchi shaxs' - bu konfidensial ma'lumotlarni tarqatmaslik majburiyati yuklangan tomonlarning tegishli ijrochilari va ushbu loyihaga bog'liq bo'lgan konsultantlar va/yoki subpudratchilar hamda tegishli qonuniy tekshirish va/yoki o'rganish vakolatlarga ega davlat tashkilotlaridan tashqari barcha yuridik yoki jismoniy shaxslar hisoblanadi.
- 8.4. Tomonlar boshqa tomondan olingan ma'lumotlarni, shu jumladan konfidentsial ma'lumotlarni uchinchi shaxslarga tarqatish taqiqlanadi va ularning maxfiyligini ta'minlash uchun javobgarliklarni o'z zimmalariga oladilar.
- 8.5. Ma'lumotlar, shuningdek konfidentsial ma'lumotlar amaldagi qonunchilikka muvofiq, boshqa tomonning yozma roziligisiz, tegishli davlat organlarini so'rovnomalariga asosan taqdim etilishi mumkin. Tomonlar zimmasiga yuklangan konfidentsial majburiyatlar ommaviy axborot vositalaridan olingan ma'lumotlarga taalluqli emas.
- 8.6. Har bir Tomonning boshqa Tomondan olingan ma'lumotlarni, shu jumladan konfidentsial ma'lumotlarini himoya qilish usullari ushbu Tomonning o'z konfidentsial ma'lumotlarini himoya qilish usullaridan past darajada bo'lmasligi shart.
- 8.7. Tomonlar boshqa tomondan olingan va/yoki ushbu Shartnoma bilan bog'liq bo'lgan bank, tijorat va boshqa ma'lumotlarning maxfiyligini ta'minlashga majbur. Bunday ma'lumotlar faqat O'zbekiston Respublikasi qonun hujjatlarida bevosita nazarda tutilgan hollarda yoki boshqa tomonning yozma roziligi bilan uchinchi shaxslarga berilishi (e'lon qilinishi yoki oshkor qilinishi va hokazo) mumkin.
- 8.8. Shartnomaga va boshqa bitimlarga muvofiq har bir tomon amaliyotda qo'llaydigan dasturiy tizimlar orqali elektron formatda uzatiladigan hamda olinadigan barcha ma'lumotlar 'Konfidensial ma'lumotlar' hisoblanadi va boshqa tomonni bunday ma'lumolarning konfid ensialligi to'g'risida xabardor qilish talab etilmaydi.
- 8.9. Shartnoma biron bir sabablarga ko'ra tomonlar o'rtasida bekor qilingan taqdirda, tomonlarning konfidensial ma'lumotlar oshkor qilmaslik majburiyatlari Shartnoma bekor qilingan kundan boshlab tomonlarning amaldagi qonunchiligida belgilab qo'yilgan muddat davomida saqlanadi hamda o'tgan muddatlarni hisobga olmagan holda tomonlarga ushbu ma'lumotlarni tarqatilishi natijasida har qanday zarar yetishini oldini oladi, shuningdek shaxsga doir ma'lumotlarni doimiy ravishda faqat tomonlarning yozma ruxsati asosida amalga oshirilishini ta'minlaydi.
- 8.10. Tomonlar Bank sirini tashkil etuvchi ma'lumotlarning maxfiyligini kafolatlaydi. Bank sirini tashkil etuvchi ma'lumotlar faqat O'zbekiston Respublikasining amaldagi qonunchiligida nazarda tutilgan hollarda oshkor etilishi mumkin.
- 9. Sanksiyalarga qarshi shartlar
- 9.1. 'Buyurtmachi' xalqaro moliyaviy tizim ishtirokchisi sifatida, xalqaro tashkilot va davlatlar tomonidan kiritilgan sanksiya dasturlariga amal qiladi va sanksiya manbalarida ko'rsatilgan sanksiya dasturlarini qo'llaydi.
- 9.2. Buyurtmachi hudud yoki sanksiyalar ostida bo'lgan shaxslar bilan bog'liq har qanday amaliyot bilan shug'ullanmaydi va sanksiyalar ostida bo'lgan shaxslarni yangi Tomon va (yoki) sheriklar sifatida qabul qilmaydi.
- 9.3. Mazkur shartnoma bo'yicha 'Ijrochi' va (yoki) uning operatsiyasi sanksiya ta'sir doirasiga